open-index/open-wikipedia-markdown huggingface dataset:
బాలకృష్ణ దోషి

ఆర్కిటెక్ రంగంలో అగ్రగామిగా పేరొందిన  ప్రముఖ ఆర్కిటెక్ట్‌ (భవన నిర్మాణ శిల్పి) బాలకృష్ణ దోషికి బ్రిటన్‌కు చెందిన ప్రతిష్ఠాత్మకమైన రాయల్‌ గోల్డ్‌ మెడల్‌ 2022 పురస్కారం లభించింది. ఆర్కిటెక్చర్‌లో అత్యున్నత గౌరవంగా భావించే ఈ పురస్కారాన్ని గెల్చుకున్న మొట్టమొదటి భారతీయుడు గా దోషి  ప్రసిద్ధి చెందాడు.

## వ్యక్తిగత జీవితం
బి.వి దోషి గా ప్రసిద్ధి చెందిన బాలకృష్ణ విఠల్దాస్ దోషి. ఆగస్టు 26 1927 వ సంవత్సరంలో జన్మించాడు.  1947లో ముంబైలోని సర్ జేజే స్కూల్ ఆఫ్ ఆర్కిటెక్చర్‌లో ఆర్కిటెక్చర్ విద్యను అభ్యసించడం ప్రారంభించాడు.ఆ తరువాత  1950లలో ఆర్కిటెక్చర్‌ మార్గదర్శిగా భావించే లె కార్బుసియర్‌తో పని చేయడానికి పారిస్ వెళ్లాడు.  కార్బుసయర్‌తో కలిసి పని చేసిన అనంతరం 1954లో భారతదేశానికి తిరిగి వచ్చారు. చండీగఢ్, అహ్మదాబాద్‌లలో పలు ప్రాజెక్టులపై పని చేశారు. అనేక సంస్థలు, గృహ నిర్మాణ ప్రాజెక్టులు, ప్రభుత్వ కార్యాలయాలు, గ్యాలరీలు, ప్రైవేట్ నివాసాలకు దోషి రూపకల్పన చేశారు.

అలాగే ఇండోర్‌లో తక్కువ ఖర్చుతో గృహ నిర్మాణ ప్రాజెక్టును రూపొందించింది కూడా ఆయనే. ఆ పథకం కింద నిర్మించిన 6,500 ఇళ్లలో ప్రస్తుతం సుమారు 80 వేల మంది మధ్యతరగతి ప్రజలు నివసిస్తున్నారు.

## అవార్డులు

* 2018లో, ఆర్కిటెక్చర్‌లో అత్యంత ప్రతిష్టాత్మకమైన బహుమతులలో ఒకటిగా పరిగణించబడే ప్రిట్జ్‌కర్ ఆర్కిటెక్చర్ ప్రైజ్‌ని అందుకున్న మొదటి భారతీయ వాస్తుశిల్పిగా నిలిచాడు.

* పద్మశ్రీ ,పద్మభూషణ్ పురస్కారాలు లభించాయి. 
*ఆర్డర్ ఆఫ్ ఆర్ట్స్ అండ్ లెటర్స్
*ఆర్కిటెక్చర్‌ అగాఖాన్ అవార్డు

* 2022 వ సంవత్సరానికి గాను రాయల్ ఇన్‌స్టిట్యూట్ ఆఫ్ బ్రిటిష్ ఆర్కిటెక్ట్స్ ' రాయల్ గోల్డ్ మెడల్‌ను అందుకున్నాడు

## ఆర్‌ఐబీఏ(రాయల్ గోల్డ్ మెడల్ )  ప్రశంస
94 ఏళ్ల దోషి, తన 70 ఏళ్ల కెరీర్‌లో వందకు పైగా ప్రాజెక్టులు నిర్మించారని భారత్‌లో, సమీప ప్రాంతాల్లో ఆర్కిటెక్చర్‌ దిశగా బోధన, అభ్యసనపై గొప్ప ప్రభావితం  చూపారని ఆర్‌ఐబీఏ పేర్కొంది. అర్కిటెక్చర్‌ రంగానికి దోషి, విశేష సేవలు అందించారని, ఆయనకు అవార్డు ప్రకటించిన కమిటీకి అధ్యక్షత వహించినందుకు గర్వంగా ఉందని ఆర్‌ఐబీఏ అధ్యక్షుడు సిమోన్‌ ఆల్‌ఫోర్డ్‌ పేర్కొన్నారు.

## పదవులు
వాస్తుశిల్పిగా అతను  అంతర్జాతీయ ఖ్యాతితో పాటు, విద్యావేత్తగా సంస్థ బిల్డర్‌గా కూడా ప్రసిద్ధి చెందారు. 

* స్కూల్ ఆఫ్ ఆర్కిటెక్చర్, అహ్మదాబాద్ మొదటి వ్యవస్థాపక డైరెక్టర్(1962-72)

* స్కూల్ ఆఫ్ ప్లానింగ్  మొదటి వ్యవస్థాపక డైరెక్టర్ (1972-79)

* పర్యావరణ ప్రణాళిక సాంకేతికత కేంద్రం మొదటి వ్యవస్థాపక డీన్ (1972-81)

* అహ్మదాబాద్‌లోని విజువల్ ఆర్ట్స్ సెంటర్ వ్యవస్థాపక సభ్యుడు.

* అహ్మదాబాద్‌లోని కనోరియా సెంటర్ ఫర్ ఆర్ట్స్ మొదటి వ్యవస్థాపక డైరెక్టర్ గా కూడా  పనిచేసాడు.

## ఇతర విషయాలు
జాతీయంగా ,అంతర్జాతీయంగా ప్రసిద్ధి చెందిన పరిశోధనా సంస్థ వాస్తు-శిల్ప ఫౌండేషన్ ఫర్ స్టడీస్ అండ్ రీసెర్చ్ ఇన్ ఎన్విరాన్‌మెంటల్ డిజైన్‌ను స్థాపించడంలో దోషి కీలక పాత్ర పోషించారు.  ఈ ఇన్‌స్టిట్యూట్ తక్కువ ఖర్చుతో కూడిన హౌసింగ్ సిటీ ప్లానింగ్‌లో అగ్రగామిగా పనిచేసింది. వినూత్న మార్గాల్లో డిజైన్లు రూపొందించే వ్యక్తిగా కూడా  ప్రసిద్ది చెందాడు.

## మూలాలు

వర్గం:ఆర్కి టెక్చర్స్
వర్గం:పద్మ శ్రీ
వర్గం:పద్మ భూషణ్
వర్గం:1927 జననాలు
యశోద (సినిమా)

**యశోద** 2022లో విడుదలైన థ్రిల్లర్ సినిమా. శ్రీదేవి మూవీస్‌ బ్యానర్‌పై శివలెంక కృష్ణప్రసాద్ నిర్మిస్తున్న ఈ సినిమాకు హరి–హరీష్‌ ద్వయం దర్శకత్వం వహించారు. సమంత, వరలక్ష్మి శరత్ కుమార్, ఉన్ని ముకుంద‌న్‌, రావు రమేశ్, మురళీ శర్మ ప్రధాన పాత్రల్లో నటించిన ఈ సినిమా నవంబర్‌ 11న తెలుగు, తమిళ, కన్నడ, మలయాళ, హిందీ భాషల్లో విడుదలై, అమెజాన్‌ ప్రైమ్‌లో డిసెంబర్ 9న విడుదలైంది. 

## చిత్ర నిర్మాణం
యశోద సినిమా 2021 డిసెంబర్ 6న పూజా కార్యక్రమాలతో సినిమా రెగ్యులర్ షూటింగ్ ప్రారంభమైంది.ఈ సినిమాలో సెవెన్ స్టార్ హోటల్ సెట్‌ కోసం నానక్‌రామ్‌గూడాలోని రామానాయుడు స్టూడియోలో రెండు ఫ్లోర్స్ లో మూడు కోట్ల రూపాయలతో సెట్‌ ను నిర్మించారు.

## నటీనటులు
*సమంత 
*వరలక్ష్మి శరత్ కుమార్ -మధుబాల
*ఉన్ని ముకుందన్
*రావు రమేశ్
*మురళీ శర్మ
*సంపత్ రాజ్
*శత్రు
*మధురిమ
*కల్పికా గణేష్
*దివ్య శ్రీపాద,
*ప్రియాంకా శర్మ 

## పాటల జాబితా
*బేబీ షవర్ , రచన: రామజోగయ్య శాస్త్రి, గానం.సాహితి చాగంటి .

## సాంకేతిక నిపుణులు
*బ్యానర్:   శ్రీదేవి మూవీస్‌ 
*నిర్మాత:  శివలెంక కృష్ణప్రసాద్‌
*కథ, స్క్రీన్‌ప్లే, దర్శకత్వం: హరి శంకర్ - హరీష్ నారాయణ్
*సంగీతం: మణిశర్మ
*సినిమాటోగ్రఫీ: ఎం.సుకుమార్‌ 
*మాటలు: పులగం చిన్నారాయణ, డా. చల్లా భాగ్యలక్ష్మి 
*సహనిర్మాత: చింతా గోపాలకృష్ణారెడ్డి

## మూలాలు

వర్గం:2022 తెలుగు సినిమాలు
వర్గం:సమంత నటించిన సినిమాలు
హర్యాన్వి భాష

హర్యాన్వి  భాష  భారతదేశంలోని హర్యానా రాష్ట్రంలో ,ఢిల్లీలో కొంత వరకు మాట్లాడే ఇండో-ఆర్యన్ భాష . హర్యాన్వి పాశ్చాత్య హిందీ మాండలిక సమూహంలో భాగంగా పరిగణించబడుతుంది, ఇందులో ఖరీబోలి ,బ్రజ్ భాషలు  కూడా ఉన్నాయి. ఇది దేవనాగరి లిపిలో రాయబడింది.

## జనాధారణ పొందిన భాష
దంగల్, సుల్తాన్, తను వెడ్స్ మను: రిటర్న్స్ వంటి బాలీవుడ్ చిత్రాలు హర్యాన్వీ సంస్కృతి భాషను తమ చిత్రాలకు నేపథ్యంగా ఉపయోగించాయి. [2] ఈ సినిమాలు భారతదేశం ,విదేశాలలో మంచి ప్రశంసలను అందుకున్నాయి. [3] [4] ఫలితంగా, మాతృభాషేతరులు కొందరు భాష నేర్చుకోవడానికి ఆసక్తి చూపుతున్నారు.

హర్యాన్వి భాష భారతీయ సినిమా, టీ.వి  ప్రముఖ సంగీత ఆల్బమ్‌లు & విద్యారంగంలో తన ఉనికిని చాటుకుంది. క్రీడలు, బాలీవుడ్, రక్షణ రంగాలలో హర్యానా ప్రభావంతో పారిశ్రామికీకరణ & రాజకీయాలు హర్యాన్వి  భాష ,సంస్కృతి  గణనీయమైన నిష్పత్తిలో కూడా ప్రచారం చేయబడింది.క్రీడారంగంలో ప్రసిద్ధి చెందిన  ఫొగట్ సోదరీమణులు,విజేందర్ సింగ్, సుశీల్ కుమార్, దుష్యంత్ చౌతాలా, రణదీప్ హుడా,  సతీష్ కౌశిక్ వంటి ప్రముఖులు హర్యాన్వీనిమాట్లాడుతారు. 

అమర్ ఉపాధ్యాయ్ పోషించిన మోల్కి (2020-ప్రస్తుతం) షోలో వీరేంద్ర ప్రతాప్ సింగ్ పాత్ర హర్యాన్వి భాష మాట్లాడుతుంది.

## పాకిస్థాన్ లో
భారత్ విభజన తరువాత, 1.2 మిలియన్ల హర్యాన్వి మాట్లాడే ముస్లింలు భారతదేశంలోని హర్యానా ఢిల్లీ నుండి పాకిస్తాన్‌కు వలస వచ్చారు. నేడు పాకిస్తాన్‌లో, లక్షలాది మంది మాట్లాడుతున్నారు. ములే జాట్ ,రాంఘర్ ముస్లింలకు ఇది " మాతృభాష ". పంజాబ్, పాకిస్తాన్‌లోని వేలాది గ్రామాలలో సింధ్‌లోని వందలాది గ్రామాలలో , నివసిస్తున్నారు. 1947లో పాకిస్తాన్ స్వాతంత్ర్యం పొందిన తరువాత, చాలా మంది ఉత్తర ప్రదేశ్ రాంఘర్‌లు కూడా పాకిస్తాన్‌లోని సింధ్‌కు వలస వచ్చారు. ఎక్కువగా కరాచీలో స్థిరపడ్డారు.

## ప్రధానంగా మాట్లాడే ప్రాంతాలు
ఈ భాష  ప్రజలు ప్రధానంగా లాహోర్, షేక్‌పురా, భక్కర్, బహవల్‌నగర్, రహీమ్ యార్ ఖాన్, (ముఖ్యంగా ఖాన్‌పూర్ తహసీల్‌లో), ఒకారా, లయ్యా, వెహారి, సాహివాల్, ఫుల్లర్వాన్, సర్గోధా పంజాబ్‌లోని ముల్తాన్ జిల్లాల్లో స్థిరపడ్డారు. వీరిలో చాలా మంది సైన్యం, పోలీసు ,సివిల్ సర్వీసెస్‌లో పనిచేస్తున్నారు.ఈ ప్రాంతాలలోని  రాంఘర్‌ ప్రజలు  ఇప్పుడు ద్విభాషలు మాట్లాడుతున్నారు. ఉర్దూ భాషను జాతీయంగా మాట్లాడుతున్నారు.

## మూలాలు

వర్గం:భారతీయ భాషలు
వర్గం:హర్యాన్వి భాష
వర్గం:హిందీ భాషా పాఠాన్ని కలిగి ఉన్న వ్యాసాలు
నీలి బెండపూడి

భారతీయ సంతతికి చెందిన ప్రొఫెసర్ నీలి బెండపూడి అమెరికాలోని ప్రతిష్టాత్మక పెన్సిల్వేనియా స్టేట్ యూనివర్శిటీకి అధ్యక్షురాలిగా ఎంపికైన తొలి మహిళగా ప్రసిద్ధి చెందింది. విశాఖపట్నంలో జన్మించిన నీలి బెండపూడి ప్రస్తుతం కెంటకీలోని లూయిస్‌విల్లే విశ్వవిద్యాలయంలో మార్కెటింగ్ ప్రెసిడెంట్, ప్రొఫెసర్‌గా పనిచేస్తుంది.
## విద్యాభ్యాసం
ఆంధ్రప్రదేశ్ రాష్ట్రం విశాఖపట్నానికి చెందినా నీలి బెండపూడి ఆంధ్రా యూనివర్శిటీ నుంచి ఇంగ్లీష్‌లో బ్యాచిలర్ డిగ్రీని, మాస్టర్ ఆఫ్ బిజినెస్ అడ్మినిస్ట్రేషన్ డిగ్రీని, యూనివర్సిటీ ఆఫ్ కాన్సాస్ నుండి మార్కెటింగ్‌లో డాక్టరేట్‌ను పొందింది.
## వ్యక్తిగత జీవితం
నీలి బెండపూడి, ప్రస్తుతం లూయిస్‌విల్లే విశ్వవిద్యాలయానికి 18వ ప్రెసిడెంట్‌గా ఉంది. మార్కెటింగ్, వినియోగదారుల ప్రవర్తనలో నైపుణ్యం కలిగిన ఉన్నత విద్యలో గుర్తింపు పొందిన నాయకురాలు. అకాడెమియాలో దాదాపు 30-సంవత్సరాల కెరీర్‌తో, ఆమె మార్కెటింగ్‌ను బోధించింది. కాన్సాస్ విశ్వవిద్యాలయంలో ప్రోవోస్ట్, ఎగ్జిక్యూటివ్ వైస్ ఛాన్సలర్‌గా, కాన్సాస్ విశ్వవిద్యాలయంలో స్కూల్ ఆఫ్ బిజినెస్ డీన్‌తో సహా అనేక రకాల అడ్మినిస్ట్రేటివ్ పాత్రలలో సేవలందించింది. ఓహియో స్టేట్ యూనివర్శిటీలో ఇనిషియేటివ్ ఫర్ మేనేజింగ్ సర్వీసెస్ వ్యవస్థాపక డైరెక్టర్ గా విధులు నిర్వర్తించింది. 30 సంవత్సరాలకు పైగా పెన్ స్టేట్‌కు సేవలందించి పదవీ విరమణ చేసిన ప్రెసిడెంట్ ఎరిక్ జె బారన్ తర్వాత బెండపూడి బాధ్యతలుస్వీకరించింది.

నీలి బెండపూడి గతంలో ఉన్నత విద్యలో అనేక ముఖ్యమైన పదవులను నిర్వహించారు, 2016 నుండి 2018 వరకు రాష్ట్రంలోని ప్రముఖ విశ్వవిద్యాలయం లారెన్స్‌లోని కాన్సాస్ విశ్వవిద్యాలయంలో ప్రొవోస్ట్ ఎగ్జిక్యూటివ్ వైస్ ఛాన్సలర్‌గానూ, అదేవిధంగా 2011 – 2016 మధ్యకాలంలో కేయూ స్కూల్ ఆఫ్ బిజినెస్‌కు డీన్‌గా పనిచేసింది. ఆమె గతంలో హంటింగ్‌టన్ నేషనల్ బ్యాంక్‌కి ఎగ్జిక్యూటివ్ వైస్ ప్రెసిడెంట్ చీఫ్ కస్టమర్ ఆఫీసర్‌గా కూడా పనిచేసింది. అధ్యాపకురాలిగా ఆమె 27 సంవత్సరాల కెరీర్‌లో, బెండపూడి అండర్ గ్రాడ్యుయేట్, గ్రాడ్యుయేట్, డాక్టోరల్ స్థాయిలలో మార్కెటింగ్ బోధించింది. అకాడమీ ఆఫ్ మార్కెటింగ్ సైన్స్ అత్యుత్తమ మార్కెటింగ్ టీచర్ అవార్డుతో సహా అనేక కళాశాల, జాతీయ ఉపాధ్యాయ అవార్డులను అందుకుంది.

**ఏపీ సిఎం అభినందన** 

పెన్సిల్వేనియా స్టేట్ యూనివర్శిటీకి అధ్యక్షురాలిగా నీలి బెండపూడి ఎంపిక కావడంపై ఆంధ్రప్రదేశ్ ముఖ్యమంత్రి వై ఎస్ జగన్మోహన్ రెడ్డి అభినందనలు తెలిపారు. ట్విట్టర్ వేదికగా ఆమెకు అభినందనలు తెలిపిన ఆయన విశాఖపట్నం నుంచి ఆంధ్రాయూనివర్సిటీ పూర్వ విద్యార్థిగా పెన్సిల్వేనియా యూనివర్సిటీలో ఉన్నత స్థాయికి ఎదగడం గర్వకారణం అన్నారు. పెన్సిల్వేనియా స్టేట్ యూనివర్శిటీకి అధ్యక్షురాలిగా ఎంపికైన మొట్టమొదటి మహిళగా రికార్డు సృష్టించారంటూ అభినందించారు. 
## ఇవి కూడా చూడండి
*నిర్మలానంద
*సుధామ
## మూలాలు

వర్గం:భారతీయులు
వర్గం:జీవిస్తున్న ప్రజలు
కొలామి భాష

కొలామి  భాష భారతదేశంలోని మహారాష్ట్ర ,తెలంగాణా రాష్ట్రాల్లో మాట్లాడే గిరిజన మధ్య ద్రావిడ భాష . ఇది కొలామి-నైకీ భాషల సమూహం క్రిందకు వస్తుంది. ఇది అత్యధిక ప్రజలు మాట్లాడే మధ్య ద్రావిడ భాష.

సత్తుపాటి ప్రసన్న శ్రీ భాషతో ఉపయోగించేందుకు ప్రత్యేకమైన లిపిని రూపొందించారు.

## ధ్వని శాస్త్రం

## కొన్ని కొలామీ పదాలు
* రామ్ రామ్ - నమస్కారం
* అంబ= అన్నం
*తిన్ దివా =తిన్నవా
* సదర్ సోయా= అంత మంచిందేనా
*తొరెంద్-తమ్ముడు

## మూలాలు
చండికా స్థాన్

**చండికా స్థాన్** భారతదేశంలోని బీహార్ రాష్ట్రంలోని ముంగేర్‌లో ఉన్న ఒక హిందూ దేవాలయం. ఇది యాభై ఒక్క శక్తి పీఠాలలో ఒకటిగా పరిగణించబడుతుంది. ఇది బీహార్ లో గల ముంగేర్ పట్టణానికి కేవలం రెండు కిలోమీటర్ల దూరంలో ఉంది. ఇది సిద్ధి-పీఠం కావడంతో, చండికా స్థాన్ గౌహతి సమీపంలోని కామాక్ష దేవాలయం వలె అత్యంత పవిత్రమైన ఆలయాలలో ఒకటిగా పరిగణించబడుతుంది.
## పురాణాలు
పురాణ కథలు, హిందూ జానపద కథలు శివుని కోపం నుండి ప్రపంచాన్ని రక్షించడానికి, అతను సతీదేవి శవాన్ని తీసుకొని సంచరించాడని చెబుతుంది. అదే పురాణం ప్రకారం, సతీదేవి ఎడమ కన్ను ముంగేర్‌లో పడింది, అది తదనంతరం దైవిక తల్లి చండీ ఆరాధన స్థలంగా అభివృద్ధి చెందింది. వివిధ శక్తి పీఠాలలో చండికా స్థాన్ స్థానిక జానపద సంప్రదాయాల ప్రకారం కంటి సమస్యల నివారణకు ప్రసిద్ధి చెందింది.
## శక్తి పీఠంగా చండికా స్థాన్ దేవాలయం
చండికా స్థాన్ ఆలయం ఒక శక్తి పీఠం, శాక్తేయ మతస్తులు దీనిని దివ్య క్షేత్రంగా భావిస్తారు. దక్ష యాగం, సతీదేవి స్వీయ దహనం, శివుడు సతీదేవి శవాన్ని మోయడం వంటి పురాణగాథ శక్తి పీఠ పుణ్యక్షేత్రాల వెనుక ఉన్న మూల కథ. సతీదేవి ఎడమ కన్ను ఇక్కడ పడిందని నమ్ముతారు.
## కర్ణుడు
చండికా స్థాన్ నికి సంబంధించిన మరొక పురాణం ఏమిటంటే, పురాతన భారతీయ రాజ్యమైన అంగ రాజు కర్ణుడు, అతను ప్రతిరోజూ చండీ మాతను పూజించేవాడు. క్రమంగా, దేవత అతనికి 114 పౌండ్ల (50 కిలోగ్రాములకు సమానం) బంగారాన్ని అందించిందని పురాణాలు చెబుతున్నాయి.
## స్థానం
చండికా స్థాన్ ITC లిమిటెడ్, బసుదేపూర్, ముంగేర్ నుండి సుమారు ఒక కిమీ దూరంలో ఉంది. దీనికి సమీపంలో ముంగేర్ జంక్షన్ రైల్వే స్టేషన్, సమీపంలో పాట్నా విమానాశ్రయం ఉన్నాయి.
## మూలాలు


వర్గం:దేవాలయాలు
వర్గం:బీహార్
శ్రీపతి రాజేశ్వర్ రావు

**శ్రీపతి రాజేశ్వర్ రావు** తెలంగాణ రాష్ట్రానికి చెందిన రాజకియ నాయకుడు. ఆయన ముషీరాబాద్, సనత్‌నగర్ నియోజకవర్గాల నుంచి మూడుసార్లు ఎమ్మెల్యేగా గెలిచి, రెండుసార్లు ఉమ్మడి ఆంధ్ర ప్రదేశ్ ( ఇప్పుడు తెలంగాణ మరియు ఆంధ్ర ప్రదేశ్) రాష్ట్ర మంత్రిగా  పని చేశాడు.

ప్రస్తుతం ఆయన రాజకీయ వారసుడిగా పెద్ద కుమారుడు శ్రీపతి సతీష్ కుమార్ తెలుగుదేశం పార్టీ బీ.సీ. విభాగం తెలంగాణ రాష్ట్ర అధ్యక్షుడిగా మరియు శ్రీపతి రాజేశ్వర్ ప్రాతినిధ్యం వహించిన సనత్ నగర్ శాసనసభ నియోజకవర్గానికి ఇంచార్జి గా బాధ్యతలు నిర్వహిస్తున్నారు.

శ్రీపతి రాజేశ్వర్ స్థాపించిన అఖిల భారత ఎన్.టీ.ఆర్ అభిమాన సంఘానికి అధ్యక్షుడిగా శ్రీపతి సతీష్ గారు అనేక కార్యక్రమాలు నిర్వహిస్తున్నారు.
## జననం, విద్యాభాస్యం
శ్రీపతి రాజేశ్వర్ రావు తెలంగాణ రాష్ట్రం, సికింద్రాబాద్, పాన్ బజార్ లో 1941లో ఈశ్వరయ్య, రాజమణి దంపతులకు జన్మించాడు. ఆయన ఆదయ్య స్మారక పాఠశాలలో ప్రాధమిక విద్య పూర్తి చేసి, మహబూబ్ కళాశాలలో ఇంటర్మీడియట్ పూర్తి చేశాడు.

## రాజకీయ జీవితం
శ్రీపతి రాజేశ్వర రావు సినీనటుడు ఎన్టీఆర్ వీరాభిమాని, ఆయన 1962లో అఖిల భారత ఎన్టీఆర్‌ అభిమాన సంఘాన్ని స్థాపించాడు. ఆయన 1983లో జరిగిన అసెంబ్లీ ఎన్నికల్లో ముషీరాబాద్ నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. రాజేశ్వర రావు అనంతరం టీడీపీలో చేరి 1985,  1994లో జరిగిన ఎన్నికల్లో సనత్‌నగర్ నియోజకవర్గం నుండి పోటీ చేసి ఎమ్మెల్యేగా గెలిచి రెండుసార్లు ఎన్టీఆర్ మంత్రివర్గంలో మంత్రిగా పని చేశాడు.
### ఎమ్మెల్యేగా పోటీ

## మరణం
శ్రీపతి రాజేశ్వర్ రావు  మూత్రపిండ సంబంధింత వ్యాధితో బాధపడుతూ హైదరాబాద్‌లోని నిమ్స్ ఆస్పత్రిలో చికిత్స పొందుతూ 2013 ఏప్రిల్ 28న మరణించాడు. ఆయన భార్య పేరు ప్రమీల దేవి, కుమారులు శ్రీపతి సతీష్ కుమార్ , సంతోష్కు మరియు కుమార్తె  ఉన్నారు.

## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1999)
వర్గం:తెలుగుదేశం పార్టీ రాజకీయ నాయకులు
రమేశ్‌బాబు ప్రజ్ఞానంద

తమిళనాడులోని చెన్నైలో 2005లో జన్మించిన **రమేశ్‌బాబు ప్రజ్ఞానంద**, ప్రపంచంలోనే అతి పిన్న వయసులో  గ్రాండ్ మాస్టర్ టైటిల్ సాధించిన అభిమన్యు మిశ్రా, సెర్గీ కర్జాకిన్, గుకేష్ డి,జావోఖిర్ సిందరోవ్ తరువాత గ్రాండ్ మాస్టర్ (GM) టైటిల్ సాధించిన ఐదవ-పిన్న వయస్కుడు. ఆన్‌లైన్ ర్యాపిడ్ చెస్ టోర్నీ అయిన ఎయిర్‌థింగ్స్ మాస్టర్స్ ఎనిమిదో రౌండ్‌లో ప్రపంచ నెంబర్ వన్ ఛాంపియన్ మాగ్నస్   కార్ల్‌సెన్‌ను ఓడించడంతో ప్రపంచ ప్రసిద్ధి చెందాడు.

## క్రీడా ప్రస్థానం
2013లో అండర్ 8 వరల్డ్ యూత్ చెస్ ఛాంపియన్‌షిప్ గెలిచిన ప్రజ్ఞానంద, ఏడేళ్ల వయసులో ఇంటర్నేషనల్ చెస్ ఫెడరేషన్ మాస్టర్ టైటిల్ సాధించి, 7 సంవత్సరాల వయస్సులోనే ఫిడే మాస్టర్ బిరుదు పొందాడు. 2015లో అండర్-10 టైటిల్‌ను గెలుచుకున్నాడు.

2016 వ సంవత్సరం లో, ప్రజ్ఞానంద 10 సంవత్సరాల, 10 నెలల, 19 రోజుల వయస్సులో చరిత్రలో అతి పిన్న వయస్కుడైన అంతర్జాతీయ మాస్టర్‌గా నిలిచాడు. 2017 నవంబరులో ప్రపంచ జూనియర్ చెస్ ఛాంపియన్‌షిప్‌లో తన మొదటి గ్రాండ్‌మాస్టర్ హోదాను సాధించాడు. 2018 ఏప్రిల్ 17న గ్రీస్‌లో జరిగిన హెరాక్లియన్ ఫిషర్ మెమోరియల్ గ్రాండ్ మాస్టర్ నార్మ్ టోర్నమెంట్‌లో తన రెండవ హోదా పొందాడు. 2018 జూన్ 23న ఇటలీలోని ఉర్టిజీలో జరిగిన గ్రెడిన్ ఓపెన్‌లో ఎనిమిదో రౌండ్‌లో లూకా మొరోనిని ఓడించడం ద్వారా తన మూడవ  హోదాను సాధించి, 12 సంవత్సరాల, 10 నెలల, 13 రోజుల వయస్సులో, అప్పటి రెండవ అతి పిన్న వయస్కుడిగా నిలిచాడు. అతని కంటే ముందు  కర్జాకిన్ 12 సంవత్సరాల 7 నెలల వయస్సులో సాధించాడు.

2018 జనవరిలో, నార్త్ కరోలినాలోని షార్లెట్‌లో జరిగిన షార్లెట్ చెస్ సెంటర్ వింటర్ 2018 గ్రాండ్ మాస్టర్ నార్మ్ ఇన్విటేషనల్‌లో 5.0/9 స్కోర్‌తో ప్రజ్ఞానంద గ్రాండ్ మాస్టర్ ఆల్డర్ ఎస్కోబార్ ఫోరెరో, డెనిస్ ష్మెలోవ్‌లతో కలిసి మూడవ స్థానంలో నిలిచాడు.

2019 అక్టోబరు 12న, అండర్-18 విభాగంలో 9/11 స్కోర్‌తో ప్రపంచ యూత్ ఛాంపియన్‌షిప్‌ను గెలుచుకున్నాడు. [2] 2019 డిసెంబరులో, 2600 రేటింగ్ సాధించిన రెండవ అతి పిన్న వయస్కుడిగా నిలిచాడు.  దీన్ని 14 సంవత్సరాల, 3 నెలల 24 రోజుల వయస్సులో చేసాడు.

ప్రజ్ఞానంద టాటా స్టీల్ చెస్ టోర్నమెంట్ 2022 మాస్టర్స్ విభాగంలో ఆడాడు. ఆండ్రీ ఎసిపెంకో, విదిత్ గుజరాతీ, నిల్స్ గ్రాండేలియస్‌లపై గేమ్‌లు గెలిచి, చివరి స్కోరు 5½తో 12వ స్థానంలో నిలిచాడు.

2022 ఫిబ్రవరి 20న, ఆన్‌లైన్ ర్యాపిడ్ టోర్నమెంట్‌లో ప్రపంచ ఛాంపియన్ మాగ్నస్ కార్ల్‌సన్తో జరిగిన గేమ్‌లో గెలిచిన మూడవ భారతీయ ఆటగాడిగా నిలిచాడు.

## మూలాలు


వర్గం:2005 జననాలు
వర్గం:చెస్ క్రీడాకారులు
వర్గం:గ్రాండ్ మాస్టర్
వర్గం:తమిళనాడు క్రీడాకారులు
గుండ అప్పలసూర్యనారాయణ

**గుండ అప్పలసూర్యనారాయణ** (1948 ఙనవరి 16 - 2026 ఙనవరి 12), ఆంధ్రప్రదేశ్ రాష్ట్రానికి చెందిన రాజకియ నాయకుడు. ఆయన 1985 నుండి 2004 వరకు శ్రీకాకుళం నియోజకవర్గం నుంచి నాలుగుసార్లు ఎమ్మెల్యేగా గెలిచి, రెండు పర్యాయాలు మంత్రిగా పని చేశాడు.
## రాజకీయ జీవితం
గుండ అప్పలసూర్యనారాయణ 1981లో జరిగిన శ్రీకాకుళం మున్సిపల్ ఎన్నికల్లో పోటీ చేసి కౌన్సిలర్‌గా తన రాజకీయ జీవితాన్ని ప్రారంభించాడు. అనంతరం తెలుగుదేశం పార్టీలో చేరి 1985 నుండి 2004 వరకు వరుసగా నాలుగుసార్లు ఎమ్మెల్యేగా గెలిచి, 1987లో కరువు మంత్రిగా, 1989లో బీసీ, ఎస్సీ, సాంఘిక సంక్షేమ, మహిళా & శిశు సంక్షేమ శాఖ మంత్రిగా పని చేశాడు.
### ఎమ్మెల్యేగా పోటీ
:

## మరణం
అప్పలసూర్యనారాయణ 78 ఏళ్ల వయస్సులో 2026 ఙనవరి 12న అరసవల్లిలో కన్నుమూసాడు.

## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:1948 జననాలు
వర్గం:2026 మరణాలు
వండాన శేషగిరిరావు

**వండాన శేషగిరిరావు** శ్రీకాకుళం జిల్లాకు చెందిన వైద్యుడు,  రాజకీయ నాయకుడు, వికీపీడియను.

###### రాజకీయ జీవితం:
వీరు 1989 శాసనసభ ఎన్నికలలో శ్రీకాకుళం శాసనసభ నియోజకవర్గం నుండి పోటీచేసి తన సమీప ప్రత్యర్థి గుండ అప్పలసూర్యనారాయణ పై సుమారు 4311 ఓట్ల తేడాలో ఓడిపోయారు.

### ఎమ్మెల్యేగా పోటీ
:

## వికీపీడియను
వీరు తెలుగు వికీపీడియాలో చాలా కాలం వైద్యశాస్త్రానికి సంబంధించిన వ్యాసాలను చేర్చి భాషాభివృద్ధికి తోడ్పడ్డారు. వీరు 2007లో వ్యాసరాచన ప్రారంభించి 2008 వరకు చురుకుగా వికీ ఉద్యమంలో పాల్గొని చాలా మంచి వైద్యం, శ్రీకాకుళం జిల్లాకు చెందిన సమాచారాన్ని అందించారు.

## మూలాలు

వర్గం:శ్రీకాకుళం జిల్లా వైద్యులు
వర్గం:వికీపీడియనులు
వర్గం:ఆంధ్ర విశ్వవిద్యాలయం పూర్వ విద్యార్థులు
గుండ లక్ష్మీదేవి

**గుండ లక్ష్మీదేవి** ఆంధ్రప్రదేశ్ రాష్ట్రానికి చెందిన రాజకియ నాయకురాలు. ఆమె 2014 నుండి 2019 వరకు శ్రీకాకుళం నియోజకవర్గం ఎమ్మెల్యేగా ప్రాతినిధ్యం వహించింది.
## రాజకీయ జీవితం
గుండ లక్ష్మీదేవి తన భర్త గుండ అప్పలసూర్యనారాయణ అడుగుజాడల్లో రాజకీయాల్లోకి వచ్చి శ్రీకాకుళం మున్సిపాలిటీ కౌన్సిలర్‌గా, వైస్ చైర్‌పర్సన్‌గా పని చేసి 2014లో జరిగిన అసెంబ్లీ ఎన్నికల్లో శ్రీకాకుళం నియోజకవర్గం నుండి టీడీపీ అభ్యర్థిగా పోటీ చేసి తొలిసారి శాసనసభ్యురాలిగా అసెంబ్లీకి ఎన్నికైంది. ఆమె 2019లో జరిగిన ఎన్నికల్లో ఓడిపోయింది.
### ఎమ్మెల్యేగా పోటీ
:

## మూలాలు

వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లా నుండి ఎన్నికైన మహిళా శాసన సభ్యులు
వర్గం:శ్రీకాకుళం జిల్లా మహిళా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
కుంభా రవిబాబు

**కుంభా రవిబాబు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆంధ్రప్రదేశ్‌ షెడ్యూల్‌ జాతుల కమిషన్‌ చైర్మన్‌గా విధులు నిర్వహించాడు.
## రాజకీయ జీవితం
కుంభా రవిబాబు కాంగ్రెస్ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి టీడీపీ అభ్యర్థి శోభా హైమావతి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన అనంతరం వైఎస్సార్ కాంగ్రెస్ పార్టీలో చేరాడు, తరువాత 2014లో అసెంబ్లీ ఎన్నికలకు ముందు టీడీపీలో చేరి పార్టీ టికెట్ ఆశించాడు, కానీ టికెట్ దక్కకపోవడంతో ఆయన అరకులోయ నియోజకవర్గం నుండి టీడీపీ రెబెల్ (స్వతంత్ర) అభ్యర్థిగా పోటీ చేసి ఓడిపోయాడు. ఆయన 2018లో వైఎస్సార్ కాంగ్రెస్ పార్టీలో చేరి, 2021 మార్చి 5న ఆంధ్రప్రదేశ్‌ షెడ్యూల్‌ జాతుల కమిషన్‌ తొలి ఛైర్మన్‌గా నియమితుడై మార్చి 27న బాధ్యతలు చేపట్టాడు.

ఆయనను ఆంధ్రప్రదేశ్ శాసనమండలికి 2023 మార్చిలో జరిగిన ఎన్నికలకు గవర్నర్ కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించగా, ఆగస్టు 09న ఎమ్మెల్సీ నియమిస్తూ రాష్ట్ర ఎన్నికల ప్రధానాధికారి ముఖేశ్‌కుమార్‌ మీనా గెజిట్‌ నోటిఫికేషన్‌ విడుదల చేశాడు.

## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా వైద్యులు
వర్గం:విజయనగరం జిల్లా రాజకీయ నాయకులు
వర్గం:ఆంధ్రప్రదేశ్ శాసనమండలి సభ్యులు
ముక్కు కాశిరెడ్డి

**ముక్కు కాశిరెడ్డి** ఆంధ్రప్రదేశ్ రాష్ట్రానికి చెందిన రాజకియ నాయకుడు. ఆయన కనిగిరి నియోజకవర్గం నుండి మూడు సార్లు ఎమ్మెల్యేగా ప్రాతినిధ్యం వహించి మంత్రిగా పని చేశాడు.
## రాజకీయ జీవితం
ముక్కు కాశిరెడ్డి, 1981లో ఇమ్మడిచెరువు గ్రామ సర్పంచిగా తన రాజకీయ జీవితాన్ని ప్రారంభించి, 1983, 1985, 1994 లలో మూడుసార్లు ఎమ్మెల్యేగా, ఎన్టీఆర్ మంత్రివర్గంలో  సెరికల్చర్ శాఖ మంత్రిగా, ప్రకాశం జిల్లా టీడీపీ అధ్యక్షుడిగా, 2001 నుండి 2006 వరకు ప్రకాశం జిల్లా పరిషత్తు ఛైర్మన్‌గా పని చేశాడు. ఆయన 2009లో తెలుగుదేశం పార్టీకి రాజీనామా చేసి 2011లో వైఎస్సార్ కాంగ్రెస్ పార్టీలో చేరాడు.
### ఎమ్మెల్యేగా పోటీ
:

## మూలాలు

వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లా వ్యక్తులు
వర్గం:ప్రకాశం జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
మంచిర్యాల రెవెన్యూ డివిజను

**మంచిర్యాల రెవెన్యూ డివిజను**, తెలంగాణ రాష్ట్రం, మంచిర్యాల జిల్లాలోని ఒక పరిపాలనా విభాగం. మంచిర్యాల జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 11 మండలాలు ఉన్నాయి. ఈ డివిజను ప్రధాన కార్యాలయం మంచిర్యాలలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను పెద్దపల్లి లోక్‌సభ నియోజకవర్గం, మంచిర్యాల శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## గణాంకాలు
ఈ డివిజన్ పరిధిలో మొత్తం 6,58,101 జనాభా ఉంది.

## పరిపాలన
మంచిర్యాల డివిజనులోని మండలాలు:

గమనిక:గతంలో ఈ రెవెన్యూ డివిజనులో 11 మండలాలు ఉండేవి. చెన్నూరు, జైపూర్‌, భీమారం, కొత్తపల్లి, మందమర్రి మండలాలను ఇదే జిల్లాలో కొత్తగా ఏర్పడిన చెన్నూరు రెవెన్యూ డివిజనులో విలీనమయ్యాయి.

## మూలాలు

వర్గం:మంచిర్యాల జిల్లా
వర్గం:మంచిర్యాల జిల్లా రెవెన్యూ డివిజన్లు
ముప్పిడి వెంకటేశ్వరరావు

**ముప్పిడి వెంకటేశ్వరరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014, 2024లో జరిగిన ఆంధ్రప్రదేశ్ అసెంబ్లీ ఎన్నికల్లో ఎమ్మెల్యేగా గెలిచాడు.
## జననం, విద్యాభాస్యం
ముప్పిడి వెంకటేశ్వరరావు 1970లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, దేవరపల్లి మండలం,
చిన్నాయగూడెం గ్రామంలో జన్మించాడు. ఆయన నాగార్జున యూనివర్సిటీ నుండి పీజీ పూర్తి చేశాడు.
## రాజకీయ జీవితం
ముప్పిడి వెంకటేశ్వరరావు తెలుగుదేశం పార్టీ ద్వారా రాజకీయలోకి వచ్చి 2014లో జరిగిన ఆంధ్రప్రదేశ్ అసెంబ్లీ ఎన్నికల్లో గోపాలపురం నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి వైసీపీ అభ్యర్థి తలారి వెంకట్రావు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019లో టీడీపీ తరపున పోటీ చేసి తన సమీప ప్రత్యర్థి వైసీపీ అభ్యర్థి తలారి వెంకట్రావు చేతిలో ఓడిపోయాడు.

వెంకటేశ్వరరావు 2024లో  కొవ్వూరు నియోజకవర్గం టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి తలారి వెంకట్రావుపై 33,946 ఓట్ల మెజారిటీ గెలిచి ఎమ్మెల్యేగా ఎన్నికయ్యాడు.

## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
సాధన్ పాండే

**సాధన్‌ పాండే** పశ్చిమ బెంగాల్‌ రాష్ట్రానికి చెందిన రాజకీయ నాయకుడు. ఆయన రాష్ట్ర వినియోగదారుల వ్యవహారాల శాఖ, స్వయం సహాయక బృందాలు, స్వయం ఉపాధి శాఖలకు ఇన్‌ఛార్జ్‌గా మంత్రిగా పని చేశాడు.
## రాజకీయ జీవితం
సాధన్ పాండే కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 1998 లోక్‌సభ ఎన్నికల్లో ఓటమి తర్వాత తృణమూల్ కాంగ్రెస్‌లో చేరి 2011లో పశ్చిమ బెంగాల్‌లో టిఎంసి అధికారంలోకి వచ్చిన తర్వాత ఆయన వినియోగదారుల వ్యవహారాలు, స్వయం సహాయక బృందాలు, స్వయం ఉపాధి శాఖలకు ఇన్‌ఛార్జ్‌గా మంత్రిగా పని చేశాడు. ఆయన బర్తోలా నియోజకవర్గం నుండి ఐదుసార్లు,  మాణిక్తల నియోజకవర్గం నుండి మూడుసార్లు ఎమ్మెల్యేగా ప్రాతినిధ్యం వహించాడు.

## మరణం
సాధన్ పాండే కిడ్నీ వ్యాధితో బాధపడుతూ ముంబైలోని ఓ ఆసుపత్రిలో చికిత్స పొందుతూ 2022 ఫిబ్రవరి 20న మరణించాడు.

## మూలాలు

వర్గం:1950 జననాలు
వర్గం:2022 మరణాలు
వర్గం:పశ్చిమ బెంగాల్ వ్యక్తులు
వర్గం:రాజకీయ నాయకులు
సూర్య దేవాలయం (బీహార్)

**సూర్య దేవాలయం** భారతదేశంలోని బీహార్‌లోని ఒక హిందూ దేవాలయం. ఈ ఆలయం ఛత్ పూజ కోసం సూర్య భగవానుడికి అంకితం చేయబడిన సూర్య మందిరం. ఈ ఆలయం భారతదేశంలోని బీహార్ రాష్ట్రంలోని ఔరంగాబాద్‌లోని దేవ్ టౌన్‌లో ఉంది. సాధారణంగా ఉదయించే సూర్యునికి కాకుండా, అస్తమించే సూర్యునికి పశ్చిమాభిముఖంగా ఉండటం వల్ల ఈ ఆలయం ప్రత్యేకంగా ఉంటుంది. ఇది సూర్యారాధన, ఛత్ పూజ కోసం అత్యంత పవిత్రమైన ప్రదేశంగా పరిగణించబడుతుంది.
## చరిత్ర
చరిత్ర ఎక్కువగా మౌఖిక సంప్రదాయంలో ఉన్న పౌరాణిక కథనాలపై ఆధారపడి ఉంటుంది, ఒకసారి విశ్వకర్మను సూర్యభగవానుడు ఒక రాత్రికి కలిసి ఆలయాన్ని నిర్మించమని కోరాడని, విశ్వకర్మ దేవో సూర్య దేవాలయాన్ని ఒకే రాత్రిలో నిర్మించాడని చెప్పబడింది. ఆలయం, ప్రాంతం ప్రామాణికమైన చరిత్ర పాలా, సేనువా కాలంలో ప్రారంభమవుతుంది, 1437 నాటి ఆలయం వెలుపల ఉన్న శాసనం భైరవేంద్ర రాజు జగన్నాథునికి, అతని సోదరుడు బలభద్ర, అతని సోదరి సుభద్రకు ఆలయాన్ని అంకితం చేసిన విషయాన్ని నమోదు చేసింది. ముహమ్మద్ బిన్ భక్తియార్ ఖిల్జీ బెంగాల్ దండయాత్ర తర్వాత ఈ ఆలయాన్ని పునరుద్ధరించారు. ఈ సూర్య దేవాలయం నిజానికి ముహమ్మద్ బిన్ భక్తియార్ ఖిల్జీచే ధ్వంసం చేయబడిన బౌద్ధ దేవాలయం, తరువాత భైరవేంద్రచే సూర్య దేవాలయంగా మార్చబడింది.
## కాలం
కాశీకి చెందిన కొంతమంది సంస్కృత పండితుల ప్రకారం, ఆలయం వెలుపల పలకలపై చెక్కబడిన సంస్కృత శాసనం ఆధారంగా తేదీని నిర్ణయించడానికి ప్రయత్నించారు, వారి ప్రకారం ఈ ఆలయం 9,49,093 సంవత్సరాల పురాతనమైనది, అయితే దీనిని చరిత్రకారులు, పురావస్తు శాస్త్రవేత్తలు అంగీకరించలేదు. సా.శ. 642 నాటి కొన్ని గుప్తుల కాలం నాటి శాసనం సూర్యుని ఆరాధన గురించి మాట్లాడుతుంది, అయితే నేరుగా సూర్య దేవాలయాన్ని సూచించదు, అయితే అటువంటి శాసనం, స్థానిక మౌఖిక సంప్రదాయం 7వ లేదా 8వ ADలో ఆలయం ఉన్నట్లు సూచించాయి. 
## ఆర్కిటెక్చర్, డిజైన్
ఈ ఆలయం నాగ్రి వాస్తుశిల్పం, ద్రావిడ వాస్తుశిల్పం, వేసారా వాస్తుశిల్పాల మిశ్రమం. ఈ సూర్య దేవాలయం పైన డోమ్ ఆకారం చెక్కబడింది, ఇది చాలా అందంగా ఉంది. గోపురం పైన బంగారు కలశం ఉంది, ఇది చాలా దూరం నుండి మెరుస్తూ ఉంటుంది, ఇది ఆలయాన్ని చాలా అందంగా, గొప్పగా అలంకరిస్తుంది.
## సాంస్కృతిక ప్రాముఖ్యత
ఈ ఆలయం వార్షిక ఛత్ పండుగ వేడుకలకు ప్రసిద్ధి చెందింది, బీహార్ నలుమూలల నుండి, ఇతర ప్రాంతాల నుండి లక్షలాది మంది భక్తులు ఈ ఆలయాన్ని ఆరాధించడానికి, ఛత్ మేళాలో పాల్గొంటారు, పవిత్రమైన 'సూర్య కుండ్'లో స్నానం చేసి అర్ఘ్యం అర్పిస్తారు.
## మూలాలు


వర్గం:దేవాలయాలు
వర్గం:బీహార్
యువ తెలంగాణ పార్టీ

**యువ తెలంగాణ పార్టీ** తెలంగాణ రాష్ట్రంలో 2018లో ఏర్పడిన ప్రాంతీయ పార్టీ. జిట్టా బాలకృష్ణా రెడ్డి ఈ పార్టీని 2018 సెప్టెంబరు 05న ఏర్పాటు చేశాడు.
## ఎన్నికల్లో పోటీ
#యువ తెలంగాణ పార్టీ 2018లో జరిగిన అసెంబ్లీ ఎన్నికల్లో బీజేపీతో పొత్తు పెట్టుకుంది. యువతెలంగాణ పార్టీ తరపున 2018లో భువనగిరి అసెంబ్లీ నియోజకవర్గం నుండి జిట్టా బాలకృష్ణా రెడ్డి పోటీ చేసి మూడుస్థానంలో నిలిచాడు.
#2019 మార్చిలో తెలంగాణ శాసన మండలికి జరిగిన ఎన్నికల్లో ఉమ్మడి కరీంనగర్-ఆదిలాబాద్-నిజామాబాద్-మెదక్ పట్టభద్రుల నియోజకవర్గం ఎమ్మెల్సీ స్థానం నుండి యువతెలంగాణ పార్టీ తరపున రాణి రుద్రమ రెడ్డి పోటీ చేసి ఓడిపోయింది. 
#2021 మార్చిలో తెలంగాణ శాసన మండలికి జరిగిన ఎన్నికల్లో నల్గొండ - ఖమ్మం - వరంగల్‌ ‌పట్టభద్రుల ఎమ్మెల్సీ స్థానం నుండి యువతెలంగాణ పార్టీ తరపున రాణి రుద్రమ రెడ్డి పోటీ చేసి ఓడిపోయింది.

## బీజేపీలో విలీనం
యువ తెలంగాణ పార్టీని న్యూ ఢిల్లీలోని కాన్స్టిట్యూషన్ క్లబ్‌లో బీజేపీ జాతీయ ప్రధాన కార్యదర్శి వినోద్ తవ్డే, రాష్ట్ర అధ్యక్షులు బండి సంజయ్ కుమార్ సమక్షంలో భారతీయ జనతా పార్టీలో 2022 ఫిబ్రవరి 16న విలీనం చేశారు.

## మూలాలు

వర్గం:భారతదేశ రాజకీయ పార్టీలు
వర్గం:తెలంగాణ రాజకీయ పార్టీలు
తెలంగాణ ఇంటి పార్టీ

**తెలంగాణ ఇంటి పార్టీ** తెలంగాణ రాష్ట్రంలో 2017లో ఏర్పడిన ప్రాంతీయ పార్టీ. తెలంగాణ ఉద్యమంలో కీలకంగా పనిచేసిన చెరుకు సుధాకర్ తెలంగాణ ఆత్మగౌరవం కోసం, సామాజిక శక్తులకు గుర్తింపు, సామాజిక తెలంగాణ సాధనే ధ్యేయంగా ఈ పార్టీని 2017 జూన్ 02న ఏర్పాటు చేశాడు.

## పార్టీ ఆవిర్భావం
హైదరాబాద్ నాంపల్లి ఎగ్జిబిషన్‌ గ్రౌండ్‌లో 2017 జూన్ 2న తెలంగాణ ఆత్మగౌరవం కోసం, సామాజిక శక్తులకు గుర్తింపు, సామాజిక తెలంగాణ సాధనే ధ్యేయంగా ‘తెలంగాణ ఇంటి పార్టీ’ని స్థాపిస్తున్నట్లు చెరుకు సుధాకర్‌ ప్రకటించాడు. పార్టీ ఆవిర్భావం సభకు మాజీ ఎమ్మెల్యే యెన్నం శ్రీనివాస్ రెడ్డి, అరుణోదయ సాంస్కృతిక సమాఖ్య అధ్యక్షురాలు విమలక్క, ఉప్పుమావులూరి సాంబశివరావు (ఉ.సా), మారొజు వీరన్న కుమార్తె మరోజు దీక్ష, చెరుకు లక్ష్మి, దోరం హరీష్ యాదవ్ తదితరులు పాల్గొన్నారు.

## పోరాటాలు

తెలంగాణ ఇంటి పార్టీ ఆవిర్భావం మొదలు అనేక పోరాటాలు చేశారు. 2017లో విక్టోరియా మెమోరియల్ బిల్డింగ్ కూల్చడాన్ని నిరసిస్తూ అనేక పోరాటాలు చేసి ప్రభుత్వం వెనక్కి తగ్గేలా చేసింది. స్టేషన్ ఘనపూర్ నియోజకవర్గ కేంద్రంలో డిగ్రీ కాలేజీ ఏర్పాటు చెయ్యాలని TSU వరంగల్ జిల్లా అధ్యక్షుడు దోరం హరీష్ యాదవ్ ఆధ్వర్యంలో భారీ నిరసన కార్యక్రమం చెయ్యడం జరిగింది. RTC ఉద్యమంలో JACపిలుపు మేరకు దోరం హరీష్ యాదవ్ ఆధ్వర్యంలో ట్యాంక్ బండ్ ముట్టడి చెయ్యడం జరిగింది. తెలంగాణ ఇంటి పార్టీ చేసిన ప్రతి పోరాటంలో హరీష్ యాదవ్ పాత్ర చాల ముఖ్యమైనది. రాష్ట్ర, కేంద్ర ప్రభుత్వల పై నిరంతరం పోరాటాలు చేసింది. SC/ST అట్రాసిటీ చట్టంపై కేంద్ర ప్రభుత్వ నిర్ణయంపై, ఇంటర్ విద్యార్థుల ఆత్మహత్యలపై, యురేనియం తవ్వకాలపై, నావి రాడార్ ప్రాజెక్ట్ పై, మంథాని మధుకర్ ఘటన ఆలా మొదలగు ఎన్నో పోరాటాల్లో తెలంగాణ ఇంటి పార్టీ క్రియాశీల పాత్ర పోషించింది.
thumb

## ఎన్నికల్లో పోటీ
#2018 తెలంగాణ ***శాసనసభ*** *ఎన్నికల్లో తెలంగాణ ఇంటి పార్టీ పోటీ చేసింది. నకిరేకల్ ఎన్నికల్లో తెరాస ను ఓడించడానికి కాంగ్రెస్ పార్టీకి మద్దతు ప్రకచించింది. పోటీ చేసిన ప్రతి స్థానంలో మంచి ఓట్ బ్యాంకు సంపాదించింది.*
#హుస్నాబాద్ నియోజకవర్గంలో దేవసాని తిరుపతి రెడ్డి ఇంటి పార్టీ తరుపున మూడవ స్థానంలో నిలిచారు. 
#2021 మార్చిలో తెలంగాణ శాసన మండలికి జరిగిన ఎన్నికల్లో నల్గొండ - ఖమ్మం - వరంగల్‌ ‌పట్టభద్రుల ఎమ్మెల్సీ స్థానం నుండి తెలంగాణ ఇంటి పార్టీ తరపున చెరుకు సుధాకర్ పోటీ చేసి ఓడిపోయాడు.

## పార్టీలోని నాయకులు
*దోరం హరీష్ యాదవ్ 
*వెదిరె చల్మారెడ్డి
*ఎర్ర రామేశ్వర్‌గౌడ్‌
*బత్తుల సోమన్న
*బుర్ర శ్రీనివాస్‌గౌడ్
*కుందూరు దేవేందర్ రెడ్డి 
*రాజనాల చంద్రకాంత్ రెడ్డి 
*దొమ్మాట వెంకటేశ్వర్లు
*కొమురయ్య 
* సందీప్ చమార్
* తిరుపతి రెడ్డి

## విలీనం

తెలంగాణ ఇంటి పార్టీని 2022 ఆగస్టు 5వ తేదీన కాంగ్రెస్ లో విలీనం చెయ్యడం జరిగింది.

## మూలాలు

వర్గం:2017 స్థాపితాలు
వర్గం:భారతదేశ రాజకీయ పార్టీలు
వర్గం:తెలంగాణ రాజకీయ పార్టీలు
పాండే

thumb|మంగళ్ పాండే
* మంగళ్ పాండే, ఈస్ట్ ఇండియా కంపెనీ, 34వ బెంగాల్ రెజిమెంట్ యందు ఒక సిపాయి. 
* షాలిని పాండే, భారతీయ చలనచిత్ర నటి. 
* మహేంద్ర నాథ్ పాండే
* బచ్చన్‌ పాండే 
* బిషంభర్ నాథ్ పాండే, భారత స్వాతంత్ర్య సమరయోధుడు, సామాజిక కార్యకర్త, పార్లమెంటేరియన్. 
* సాధన్ పాండే, పశ్చిమ బెంగాల్‌ రాష్ట్రానికి చెందిన రాజకీయ నాయకుడు. 
* చిత్తు పాండే, షేర్-ఇ బల్లియా (బల్లియా సింహం) గా ప్రసిద్ధి చెందాడు, ఒక భారతీయ స్వాతంత్ర్య కార్యకర్త.విప్లవకారుడు.
* జితేంద్ర నాథ్ పాండే లేదా జె.ఎన్. పాండే  ఆల్ ఇండియా ఇనిస్టిట్యూట్ ఆఫ్ మెడికల్ స్టడీస్ (ఎయిమ్స్)లో భారతీయ పల్మోనాలజిస్ట్, ప్రొఫెసర్
* దిశా పాండే, భారతీయ చలనచిత్ర నటి. 
* పూనం పాండే, ఒక భారతీయ రూపదర్శి, నటి. 
* అనన్యా పాండే, భారతదేశానికి చెందిన సినిమా నటి. 
* బద్రీ దత్ పాండే, భారతీయ చరిత్రకారుడు, స్వాతంత్ర్య సమర యోధుడు, సంఘ సంస్కర్త. 
* మనోజ్ కుమార్ పాండే, భారత సైనిక దళం నకు చెందిన అధికారి.

వర్గం:ఇంటిపేర్లు
స్టోయిసిజం

**స్టోయిసిజం** అనేది సా.పూ 3వ శతాబ్దంలో పురాతన గ్రీసు దేశంలో ఏథెన్స్ నగరంలో ఆవిర్భవించిన తత్వశాస్త్ర భావన. *జెనో ఆఫ్ సిటియం* దీనికి ఆద్యుడు. ఈ భావనలు ప్రాచుర్యంలోకి తెచ్చిన వారిని *స్టోయిక్స్ *అని అంటారు.

ఈ భావన ప్రకారం ధర్మంతో (virtue) కూడిన జీవితమే మానవునికి ఉత్తమైన మార్గం. వేరే భౌతిక సంపత్తులైన ఆరోగ్యం, సంపద, సుఖం మొదలైనవి మంచివీ కాదు, చెడ్డవీ కాదు.

స్టోయిసిజం పురాతన గ్రీకు, రోమన్ సామ్రాజ్యాలలో సా. శ 3 వ శతాబ్దం వరకూ పరిఢవిల్లింది. దీనిని అనుసరించిన వారిలో మార్కస్ ఓరీలియస్ (Marcus Aurelius) చక్రవర్తి ముఖ్యుడు. సా. శ 4 వ శతాబ్దంలో క్రైస్తవం రాజ్యమతం అయినప్పటి నుంచి దీని ప్రాబల్యం తగ్గిపోయింది. అయితే సాంస్కృతిక పునరుజ్జీవన కాలం నుంచి నియో స్టోయిసిజం పేరుతోనూ, ప్రస్తుతం ఆధునిక స్టోయిసిజం పేరుతోనూ పునరుత్తేజం పొందింది.

స్టోయిసిజం విధ్వంసక భావోద్వేగాలను అధిగమించేందుకు స్వీయ-నియంత్రణ, ధైర్యాన్ని అభివృద్ధి చేసుకోమని బోధిస్తుంది. విశ్వభావనను అర్థం చేసుకోవడానికి స్పష్టమైన, నిష్పాక్షికమైన ఆలోచనాపరుడిగా మారమని ఈ తత్వం బోధిస్తుంది. ఈ తత్వం ప్రకారం మానవులంతా ఒకే విశ్వాత్మ నుంచి ఉద్భవించిన వారే కాబట్టి వాళ్ళందరూ సౌభ్రాతృత్వంలో మెలగాలి, ఒకరికొకరు సహాయం చేసుకునేందుకు సిద్ధంగా ఉండాలి. సాంఘిక సంబంధాల్లో హోదా, ఆస్తులు మొదలైనవి అడ్డు కాకూడదని కూడా ఈ తత్వం బోధిస్తుంది.

## పేరు
స్టోయిసిజాన్ని మొదట్లో ఈ భావనకు ఆద్యుడైన జెనో పేరు మీదుగా *జెనోనిజం* అనేవారు. అయితే కొద్ది కాలంలోనే ఆ పేరును మార్చేశారు, ఎందుకంటే ఈ తత్వశాస్త్రాన్ని అనుసరించే వారు ఆ వ్యవస్థకు పుట్టించిన వారితో సహా ఎవరైనా సంపూర్ణమైన వ్యక్తులు కాదని నమ్ముతారు. అలాగే తమ తత్వం కొంతమంది వ్యక్తులు స్థాపించిన సాంప్రదాయంగా మిగిలిపోకూడదని భావించారు.

ఈ స్టోయిసిజం అనే పదం స్టోవా పికీలే (*Stoa Poikile*) అనే గ్రీకు పదం నుంచి వచ్చింది. ఈ పదానికి అర్థం స్తంభాలతో ఏర్పాటు చేసిన వసారా లాంటిది. ఇది పురాతన ఏథెన్స్ లో అగోరా అనే స్థలంలో ఉంది. ఇక్కడ జెనో, అతని అనుచరులు కూడి తమ భావనలు పంచుకుంటూ చర్చలు చేసేవారు. స్టోయిసిజాన్ని అనుసరించేవారిని *స్టోయిక్స్ *అని వ్యవహరిస్తారు.

## తాత్విక వ్యవస్థ
అన్ని పురాతన తత్వశాస్త్రపు సిద్ధాంతాల కన్నా స్టోయిసిజం పూర్తిగా క్రమబద్ధంగా ఉందని ప్రకటించుకున్నది. తత్వశాస్త్రం అంటే సత్ప్రవర్తనతో కూడిన ధార్మిక జీవితాన్ని గడపడమేనని స్టోయిక్స్ విశ్వసించారు. ఈ ధార్మిక విధానం, తర్కం, అందరూ ఒకటేననే అద్వైత భావన, సహజమైన నైతిక నియమాల ద్వారా నిర్మితమైనది. ఇది ఆలోచనాత్మకమైన జీవితాన్ని గడపడానికి ముఖ్యమైనది. అవన్నీ పెద్ద తాత్విక సంభాషణలో భాగం. స్టోయిక్స్ నైతికతకు పెద్దపీట వేశారు. తర్కం గురించి వారి ఆలోచనలు తరువాతి తత్వవేత్తలలో మంచి ఆసక్తిని రేకెత్తించాయి.

విధ్వంసకర భావాలను అరికట్టేందుకు స్వీయ నియంత్రణే ప్రధానమని స్టోయిసిజం విశ్వసిస్తుంది.

## మూలాలు

వర్గం:తత్వశాస్త్రం
జయ సీల్

**జయ సీల్, ** అస్సాం రాష్ట్రానికి చెందిన నటి, నర్తకి. ఇందిరా పిపి బోరా వద్ద ఐదు సంవత్సరాల పాటు భరతనాట్యం నేర్చుకున్న జయ, నాటకాలలో, అస్సామీ టెలివిజన్‌ సీరియళ్ళలో, సినిమాలలో నటించింది. న్యూఢిల్లీలోని నేషనల్ స్కూల్ ఆఫ్ డ్రామాలో చేరి, 1977లో మూడేళ్ళ కోర్సును పూర్తిచేసింది.

## జీవిత విషయాలు
జయ అస్సాంలోని గౌహతిలో జన్మించింది. బొంబాయికి వెళ్ళి అక్కడ ప్రముఖ నటీమణులలో ఒకరిగా ఎదిగింది. అనేక యాడ్ కమర్షియల్‌లలో నటించడమే కాకుండా 8 భాషలలో 19 సినిమాలలో నటించింది. వెనిస్, పుస్సాన్ వంటి ఫిల్మ్ ఫెస్టివల్స్‌లో జయ నటించిన కొన్ని సినిమాలకు జాతీయ, అంతర్జాతీయ అవార్డులు కూడా వచ్చాయి. బుద్ధదేబ్ దాస్‌గుప్తా రూపొందించిన *ఉత్తర* సినిమాలో నటించి 2000 సంవత్సరంలో ఉత్తమ నటిగా ఎంపికైంది. 2004లో వచ్చిన ' కహానీ ఘర్ ఘర్ కీ'లో పాపులర్ సీరియల్‌లో కూడా ప్రధాన పాత్రలో నటించింది. *చల్*, *ఎక్స్‌క్యూస్ మీ* (హిందీ), ప్రభుదేవాతో *పెన్నిమనాతైతొట్టు* (తమిళం), విక్రమ్తో సరసన *సమురాయ్* (తమిళం), శివరాజ్ కుమార్ తో *బహలా చన్నా గిదే* (కన్నడ) సినిమాలలో నటించింది. ముంబైలో ఉన్న సమయంలో లాస్య అకాడమీలో గురు వైభవ్ అరేకర్, గురు రాజశ్రీ షిర్కే దగ్గర శిక్షణ పొంది, ఆ తర్వాత నరేష్ పిళ్లై దగ్గర శిక్షణ తీసుకుంది. కోల్‌కతాకు వచ్చి 2005లో గురు తంకమణి కుట్టి మార్గదర్శకత్వంలోని కళామండలం చేరొ, బిదుషి రమా వైద్యనాథన్ దగ్గర తన శిక్షణను కొనసాగిస్తోంది. అనేక ప్రతిష్ఠాత్మక వేదికలలో నృత్య కళాకారిణిగా రాణించింది. నాటకరంగ కళాకారిణి ఉషా గంగూలీతో కలిసి ఆమె నిర్మించిన *ఛండాలిక*లో ప్రధాన కథానాయికగా నటించింది. అపర్ణా సేన్ దర్శకత్వంలో *ఆర్షినగర్* సినిమాలో, దీప్ చౌదరి దర్శకత్వంలో వచ్చిన జాతీయ అవార్డు పొందిన *అలీఫా* సినిమాలో నటించింది.

## అవార్డులు
* 2014లో వచ్చిన ష్రింహోల్ అనే అస్సామీ సినిమాలో నటించి అస్సాం ప్రాగ్ సినీ అవార్డ్స్‌లో ఉత్తమ నటి అవార్డును అందుకుంది.
* లోనావాలా ఫిల్మ్ ఫెస్టివల్ (లిఫ్ట్) లో అలీఫా చిత్రానికి గాను ఆమె ఉత్తమ నటి అవార్డును గెలుచుకుంది.
* 2018లో హైదరాబాద్ బెంగాలీ ఫిల్మ్ ఫెస్టివల్‌లో అలీఫా చిత్రానికిగానూ ఉత్తమ నటి అవార్డును అందుకుంది.

## సినిమాలు

; టెలివిజన్
* *కహానీ ఘర్ ఘర్ కీ (స్వాతి)*
* *రిష్టే* – ఎపిసోడ్ 79

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:అస్సామీ సినిమా నటీమణులు
వర్గం:అసోం మహిళలు
దీపన్నిత శర్మ

**దీపన్నిత శర్మ**, అస్సాం రాష్ట్రానికి చెందిన నటి, మోడల్.

## జననం, విద్య
దీపన్నిత 1979 నవంబరు 2న అస్సాం రాష్ట్రంలోని దులియాజన్ పట్టణంలోని ఆయిల్ ఇండియా లిమిటెడ్ కాలనీలో జన్మించింది. తండ్రి వృత్తిరిత్యా వైద్యుడు. తొమ్మిదో తరగతి వరకు గౌహతిలోని హోలీ చైల్డ్ స్కూల్‌లో చదువుకున్న దీపన్నిత, నహర్‌కటియాలోని సెయింట్ మేరీస్ స్కూల్ నుండి తన పాఠశాల విద్యను పూర్తిచేసింది. తర్వాత ఢిల్లీలోని ఇంద్రప్రస్థ మహిళా కళాశాలలో చరిత్రలో పట్టభద్రురాలైంది.

## కళారంగం
1998లో జరిగిన మిస్ ఇండియా పోటీలో చివరి ఐదుగురిలో ఒకరిగా ఎంపికైన తర్వాత దీపన్నితకు గుర్తింపు వచ్చింది. అదే పోటీలో 'మిస్ ఫోటోజెనిక్' టైటిల్‌ను కూడా గెలుచుకుంది. దేశంలోని ప్రముఖ డిజైనర్ల కోసం, భారతదేశంలోని వాలెంటినో & ఫెండి వంటి అంతర్జాతీయ డిజైన్ హౌస్‌ల కోసం ర్యాంప్ వాక్ చేసింది. బ్రెగ్యుట్ వాచీలు, ఆభరణాలు, గార్నియర్, నివియా, డెట్టాల్ సబ్బు వంటి అనేక బ్రాండ్‌ల ప్రకటనలలో నటించింది. ఎంటివిలో వచ్చిన ఫ్యాషన్ ఆధారిత షోలో న్యాయనిర్ణేతగా కూడా వ్యవహరించింది. 2002లో వచ్చిన బాలీవుడ్ సినిమా *16 డిసెంబరు*తో సినిమారంగంలోకి ప్రవేశించింది. అంతకుముందు *లైఫ్ నహీ హై లడ్డూ* అనే షోలో ప్రధాన పాత్రలో కూడా నటించింది.

## వ్యక్తిగత జీవితం
దిపన్నితకు ఢిల్లీ వ్యాపారవేత్త దిల్షేర్ సింగ్ అత్వాల్‌తో వివాహం జరిగింది. అతని కుటుంబం మైనింగ్‌ వ్యాపారంలో ఉంది. దీపన్నిత చెల్లెలు అరుణిమా శర్మ టెలివిజన్ నటిగా, *కసమ్ సే* అనే సీరియల్ లో రానో పాత్రకు బాగా పేరు తెచ్చుకుంది.

## సినిమాలు

### టెలివిజన్ కార్యక్రమాలు

## మ్యూజిక్ వీడియోలు

## మూలాలు

## బయటి లింకులు
* 
* 
* 

వర్గం:1976 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:అస్సామీ సినిమా నటీమణులు
వర్గం:భారతీయ సినిమా నటీమణులు
వర్గం:అసోం మహిళలు
జెరిఫా వాహిద్

**జెరిఫా వాహిద్, ** అస్సాం రాష్ట్రానికి చెందిన సినిమా నటి. జాహ్ను బారుహ్ దర్శకత్వం వహించిన అస్సామీలో ఉత్తమ చలనచిత్రంగా 60వ జాతీయ చలనచిత్ర అవార్డులను గెలుచుకున్న *బాంధోన్* సినిమాతో గుర్తింపు పొందింది. 2012 సంవత్సరానికి బెంగళూరు ఇంటర్నేషనల్ ఫిల్మ్ ఫెస్టివల్‌లో జరిగిన భారతీయ చిత్రాల పోటీలో ఉత్తమ చిత్రంగా ఎంపికయింది.

## సినిమారంగం
జెరిఫా 1990లో *అభిమాన్‌* అనే అస్సామీ సినిమాలో బాలనటిగా తన కెరీర్‌ను ప్రారంభించింది. ఆ తరువాత అనేక అస్సామీ ఫీచర్ ఫిల్మ్‌లు, టెలివిజన్ సీరియల్స్, వీడియో ఫిల్మ్‌లు, మ్యూజిక్ ఆల్బమ్‌లు, టీవీ వాణిజ్య ప్రకటనలలో నటించింది.

## సినిమాలు

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:అస్సామీ సినిమా నటీమణులు
వర్గం:జీవిస్తున్న ప్రజలు
వర్గం:అసోం మహిళలు
బయో ఆసియా సదస్సు

**బయో ఏషియా సదస్సు** అనేది ఆసియాలో అతిపెద్ద లైఫ్‌-సైన్సెస్‌, హెల్త్‌కేర్‌ ఫోరం. జీవశాస్ర్తాలు, ఔషధ రంగానికి సంబంధించి తెలంగాణ రాష్ట్ర ప్రభుత్వం ప్రతి సంవత్సరం ప్రతిష్ఠాత్మకంగా ఈ సదస్సును నిర్వహిస్తోంది. అడ్వాన్సింగ్‌ ఫర్‌ వన్‌-షేపింగ్‌ ది నెక్స్‌ జనరేషన్‌ ఆఫ్‌ హ్యూమనైజ్డ్‌ హెల్త్‌కేర్‌ అనే థీమ్​తో నిర్వహించబడే ఈ సదస్సులో దేశవిదేశాల నుంచి టెక్నాలజీ, హెల్త్‌కేర్‌ రంగాల సంస్థలకు చెందిన ప్రముఖులు పాల్గొంటారు.

## 2022
హైదరాబాద్‌ వేదికగా 2022 ఫిబ్రవరి 24 ప్రారంభమై వర్చువల్‌ పద్ధతిలో రెండు రోజులపాటు జరిగింది. ఈ బయో ఏషియా సదస్సు-2022 (19వ ఎడిషన్‌) లో దేశవిదేశాల నుంచి టెక్నాలజీ, హెల్త్‌కేర్‌ రంగాల సంస్థలకు చెందిన దాదాపు 50 మంది ప్రముఖులు పాల్గొన్నారు. తొలిరోజు సాంకేతికత ద్వారా ఆరోగ్య పరిశ్రమలను బలోపేతం చేయడం, కొవిడ్‌ వ్యాక్సిన్‌ అభివృద్ధి, హెల్త్‌కేర్‌ డెలివరీ సిస్టమ్‌ను క్రమబద్ధీకరించడం.. అంశాలపై ప్రత్యేక చర్చ జరుగింది. రెండో రోజున ‘ఔషధ రంగంలో పరిశోధన, అభివృద్ధి - నిన్న, నేడు, రేపు’ అనే అంశంపై కీలక చర్చ జరిగింది. బయో ఆసియా సదస్సుకు సంబంధించిన పూర్తివివరాలకు http://bioasia.in/  వెబ్సైట్ లో చూడవచ్చు.

## 2023
తెలంగాణ రాష్ట్ర రాజధాని హైదరాబాదులోని హెచ్‌ఐసీసీలో 2023 ఫిబ్రవరి 24 నుంచి 26 వరకు 20వ ఎడిషన్ బయో ఏషియా సదస్సు-2023 జరుగింది. మానవీయ ఆరోగ్య పరిరక్షణలో భవిష్యత్తు తరానికి మార్గదర్శనం అనే నినాదంతో నిర్వహించబిన ఈ సదస్సులో 50 దేశాల నుంచి దాదాపు 5,600 మంది (సగటున రోజూ 1100 మంది సందర్శన) ప్రభుత్వ ప్రముఖులు, పరిశ్రమల అధిపతులు, పరిశోధకులు, వ్యవస్థాపకులు, నోబెల్‌ పురస్కార విజేతలు, శాస్త్రవేత్తలు, ఇతర ప్రతినిధుల పాల్గొన్నారు. ఈ సదస్సులో రెండురోజులపాటు లైఫ్‌సైన్సెస్‌, ఫార్మా, పరిశ్రమ రంగాలకు చెందిన ప్రముఖులతో సమావేశాలు, మూడోరోజు వివిధ కంపెనీలకు చెందిన ప్రదర్శన, జీనోమ్‌ వ్యాలీ ఎక్స్‌లెన్స్‌ అవార్డు ప్రదానోత్సవం జరిగాయి.

## మూలాలు


వర్గం:బయో ఏషియా సదస్సు
సిరిపురం యాదయ్య

**సిరిపురం యాదయ్య** తెలంగాణ మలిదశ ఉద్యమంలో ప్రత్యేక రాష్ట్ర కోసం అమరుడయ్యాడు. ఆయన మలిదశ తెలంగాణ ఉద్యమంలో 2010 ఫిబ్రవరి 20న ఉస్మానియా యూనివర్సిటీ ఎన్‌సీసీ గేట్ వద్ద తన ఒంటిపై కిరోసిన్ పోసుకుని నిప్పంటించుకొని తెలంగాణ కోసం అమరుడయ్యాడు.
## ఉద్యమంలో పాత్ర, ఆత్మాహుతి
సిరిపురం యాదయ్య తెలంగాణ మలిదశ ఉద్యమ సమయంలో క్రియాశీలకంగా పాల్గొన్నాడు. ఉద్యమ సమయంలో 2010 ఫిబ్రవరి 20న ఉస్మానియా విద్యార్థులు అసెంబ్లీ ముట్టడి కార్యక్రమానికి పిలుపునిచ్చారు. దీంతో ఉస్మానియా విశ్వవిద్యాలయం గేటు వద్ద తీవ్ర ఉద్రిక్తత చోటు చేసుకుంది. పోలీసు గో బ్యాక్ అంటూ విద్యార్థులు నినాదాలు చేయడం మొదలు పెట్టారు.  సమైఖ్య ఆంధ్రప్రదేశ్‌ ప్రభుత్వం మెడలు వంచి ఎలాగైనా ప్రత్యేక రాష్ట్రం సాధించుకోవాలన్న ఉద్ధేశ్యంతో ఉస్మానియా విశ్వవిద్యాలయ ప్రవేశద్వారం ఎన్‌సీసీ గేట్ వద్ద 2010 ఫిబ్రవరి 20న యాదయ్య తన ఒంటిపై పెట్రోలు పోసుకొని నిప్పంటించుకొని తన శరీరం కాలుతున్నా జై తెలంగాణ అంటూ నినాదాలు చేశాడు, దింతో అక్కడ ఉన్న విద్యార్థులు మంటలు ఆర్పే ప్రయత్నం చేసి అతన్ని 108 వాహనంలో సైదాబాద్ డిఆర్డీఎల్ అపోలో ఆసుపత్రికి తరలించారు. యాదయ్య 85 శాతం కాలిన శరీరంతో ఆసుపత్రిలో చికిత్య పొందుతూ మరణించాడు.

## కుటుంబానికి ప్రభుత్వ అండ
తెలంగాణ రాష్ట్రం ఏర్పడ్డా తరువాత తెలంగాణ రాష్ట్ర ప్రభుత్వం తెలంగాణ ఉద్యమంలో అమరులైన కుటుంబాలకు ఆర్థికసాయంగా రూ.10లక్షల ప్రకటించింది.
## ఇవి చదవండి
*కానిస్టేబుల్ కిష్టయ్య
*కాసోజు శ్రీకాంతచారి
## మూలాలు

వర్గం:2010 మరణాలు
వర్గం:తెలంగాణ ఉద్యమంలో అమరులైన వ్యక్తులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న వ్యక్తులు
వలిమై

**వలిమై** 2022లో విడుదలైన పాన్ ఇండియా సినిమా. జీ స్టూడియోస్, బేవ్యూ ప్రాజెక్ట్స్‌ బ్యానర్స్‌పై బోనీ కపూర్ నిర్మించిన ఈ సినిమాను తెలుగులో ఇనుమూరి గోపీచంద్‌ విడుదల చేయగా  హెచ్. వినోద్ దర్శకత్వం వహించాడు. అజిత్ కుమార్, కార్తికేయ, హుమా ఖురేషి, సుమిత్ర ప్రధాన పాత్రల్లో నటించిన ఈ సినిమా జనవరి 13న విడుదల కావాల్సిన ఉండగా కరోనా కారణంగా వాయిదా పడి ఫిబ్రవరి 24న విడుదల చేసి, ‘జీ-5’ ఓటీటీ లో మార్చి 25 నుండి స్ట్రీమింగ్ ప్రారంభమైంది.
## కథ
విశాఖ నగరంలో  వరుసగా నేరాలు (హత్యలు, చైన్ స్నాచింగ్స్, డ్రగ్స్ దందా),  యువత మాదక ద్రవ్యాలకు బానిసలుగా మారతారు. ప్రభుత్వం వీటిని ఆపడానికి ఏసీపీ అర్జున్ కుమార్ (అజిత్) ని విజయవాడ నుంచి విశాఖకు బదిలీ చేస్తారు. విశాఖలో నేరాలు అన్నిటికీ ఓ బైకర్స్ గ్యాంగ్ కారణం అని అర్జున్ తెలుసుకుంటాడు. ఆబైక్ గ్యాంగ్ మాఫియాని నరేన్ (కార్తికేయ) ను అర్జున్ ఎలా అడ్డుకున్నాడు?  అనేదే మిగతా సినిమా కథ.

## నటీనటులు

*అజిత్ కుమార్
* కార్తికేయ  
*హుమా ఖురేషి 
* వైష్ణవి చైతన్య
*సుమిత్ర
*బని జె
*రాజ్ అయ్యప్ప 
*చైత్ర రెడ్డి 
*పుగాస్హ్ 
*యోగి బాబు
*ధృవన్ 
*దినేష్ ప్రభాకర్
*పెర్లే మానే
*సెల్వ 
* జి.ఎం. సుందర్
*అచ్యుత్ కుమార్ 
*పావెల్ నవగీతన్
*కార్తీక్  రాజ్ 
* గుర్బానీ జడ్జ్

## సాంకేతిక నిపుణులు
*బ్యానర్: జీ స్టూడియోస్, బేవ్యూ ప్రాజెక్ట్స్‌ 
*నిర్మాత:  బోనీ కపూర్
*కథ, స్క్రీన్‌ప్లే, దర్శకత్వం:హెచ్. వినోద్ 
*సంగీతం: యువన్ శంకర్ రాజా
*సినిమాటోగ్రఫీ:నీరవ్ షా

## మూలాలు
అలోకానంద రాయ్

**అలోకానంద రాయ్,** బెంగాలీ నాటకరంగ, సినిమా నటి. 1951లో ఏడేళ్ళ వయసులో నాటకరంగంలోకి వచ్చి, తర్వాత అనేక బెంగాలీ నాటకాల్లో నటించింది. 1962లో సత్యజిత్ రే రూపొందించిన *కాంచన్‌జంఘా* సినిమాతో సినిమారంగంలోకి అడుగుపెట్టింది. 1988లో బుద్ధదేబ్ దాస్‌గుప్తా తీసిన *ఫేరా* అనే బెంగాలీ సినిమాలో నటించిన అలోకానందకు బెంగాలీ ఫిల్మ్ జర్నలిస్టు అసోసియేషన్ నుండి ఉత్తమ నటి అవార్డును అందుకుంది. *పరోమితార్ ఏక్ దిన్*, *ఉత్సబ్*, *ప్రోహోర్,* *నేతాజీ సుభాస్ చంద్రబోస్: ది ఫర్గాటెన్ హీరో* వంటి జాతీయ అవార్డు గెలుచుకున్న సినిమాలలో నటించింది.

## సినిమారంగం
1962లో సత్యజిత్ రే దర్శకత్వంలో వ్చిన *కంచెన్‌జంఘా* సినిమాలో మనీషా పాత్రను షర్మిలా ఠాగూర్ తిరస్కరించినపుడు, ఆ పాత్రను పోషించడానికి అలోకానంద రాయ్‌ను తీసుకున్నాడు. ఈ సినిమా బాక్సాఫీస్ వద్ద సరిగా ఆడలేదు.

1978లో, శేఖర్ ఛటర్జీ దర్శకత్వం వహించిన *ఆచార్య బెంగాలీ నాటకంతో* మళ్ళీ నాటకరంగానికి తిరిగి వచ్చింది. సౌమిత్ర ఛటర్జీ దర్శకత్వం వహించిన  *హోమపాఖి బెంగాలీ నాటకంలో* దాదాపు పదేళ్ళపాటు అతని పక్కన నటించింది. రితుపర్ణో ఘోష్ తీసిన *తహర్ నమతి రంజన అనే బెంగాలీ థ్రిల్లర్ టివి సిరీస్ లో* రంగపిషిమాగా నటించింది. ఘోష్ ఆకస్మికంగా మరణించిన తరువాత, మొదటి ఎపిసోడ్ పూర్తయిన తర్వాత సిరీస్ ఎప్పుడూ కొనసాగించబడలేదు.

## అవార్డులు

## నటించినవి

### హిందీ సినిమాలు

### బెంగాలీ సినిమా

### బెంగాలీ టీవీ కార్యక్రమాలు

## మూలాలు

## బయటి లింకులు
* 
* కలకత్తా ఎల్లోపేజీలో అలోకానంద రాయ్

వర్గం:జీవిస్తున్న ప్రజలు
వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
నేహా అమన్‌దీప్

**నేహా అమన్‌దీప్**, బెంగాలీ టివీ, సినిమా నటి, మోడల్. 

## సినిమారంగం
అమన్‌దీప్ ప్రారంభంలో మోడల్‌గా కూడా పనిచేసింది. బిగ్ బజార్, ప్రాణ్, హార్లిక్స్ ప్రకటనలతో సహా అనేక ప్రకటనలలో కనిపించింది. టెలివిజన్‌ రంగంలో సహారా వన్ లో వచ్చిన *సాహిబ్ బీవీ గులాంసీరియల్ లో* తొలిసారిగా బాలనటిగా నటించింది.

2016లో వచ్చిన *హే ప్రభు దేఖా దే* అనే ఒడియా సినిమాలో అమన్‌దీప్‌ తొలిసారిగా నటించింది. బంగ్లా టెలివిజన్ రంగంలో 2016లో *స్త్రీ* సీరియల్ తో అరంగేట్రం చేసింది. ఆ తర్వాత *ఓం నమః శివాయ్‌ సీనియల్ లో నటించింది.* 2018లో స్టార్ జల్షా వచ్చిన దుర్గా పూజ *టెలిడ్రామా దుర్గతినాశిని దుర్గాలో* దేవి కౌశికిగా నటించింది.

అమన్‌దీప్ 2019లో *చోరే చోరే మస్తుతో భాయ్,* *జయో జయో దేబీ* అనే రెండు టెలివిజన్ చిత్రాలలో కనిపించింది. 2019లో *దీదీ నెం. 1,* *థాకుమార్ జూలీ*లో కూడా కనిపించింది. తొలి బంగ్లాదేశీ సినిమా *ప్రేమ్ చోర్* 2019, డిసెంబరు 6న విడుదలైంది. *కోన్ బౌలో* నటిస్తోంది.

## నటించినవి

### టెలివిజన్

### సినిమాలు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1997 జననాలు
వర్గం:భారతీయ నటీమణులు
వర్గం:బెంగాలీ సినిమా నటీమణులు
వర్గం:ఒరియా సినిమా నటీమణులు
నీలకంఠ బ్రహ్మచారి

**నీలకంఠ బ్రహ్మచారి** (1889 డిసెంబరు 4 - 1978 మార్చి 4) భారతదేశ స్వాతంత్ర్యోద్యమ విప్లవ కారుడు. 1911లో జిల్లా కలెక్టర్ అయిన ఎష్ దురై (Ash Durai) ని వంగినాథన్ రైల్వే స్టేషన్‌లో హత్య చేసిన కేసులో మొదటి నిందితుడు. భారత విముక్తి ఉద్యమంలో చిన్న వయస్సులోనే 20,000 మంది యోధులను సమీకరించి విప్లవోద్యమాన్ని రూపొందించాడు. అతను తన జీవితంలో ఎక్కువ భాగం భారతదేశం, పాకిస్తాన్, మయన్మార్ జైళ్లలో గడిపాడు. తర్వాత జీవితంలో నిరాశ చెంది సన్యాసిగా మారి మైసూరులో నంది పర్వత ప్రాంతంలో శ్రీ ఓంకారానంద స్వామి పేరుతో ఆశ్రమాన్ని స్థాపించి 88 ఏళ్ళ వయసులో 1978 మార్చి 4న తుదిశ్వాస విడిచారు.

## జీవిత విశేషాలు
1889 డిసెంబరు 4వ తేదీన శివరామకృష్ణన్‌, సుబ్బుత్తాయి దంపతులకు సిర్‌కాజి పక్కనే ఉన్న ఎరుక్కూరు గ్రామంలో పెద్ద కొడుకుగా జన్మించారు. సిర్కాజి స్పీకర్ ముదలియార్ హిందూ ఉన్నత పాఠశాలలో 9వ తరగతి వరకు చదివారు.1905లో లార్డ్ కర్జన్ బెంగాల్ విభజన సమయంలో దేశమంతటా అశాంతి నెలకొంది. అదే సమయంలో, నీలకంఠ 1907లో *అభినవ భారత్ ఉద్యమం* అనే రహస్య ఉద్యమాన్ని ప్రారంభించాడు. భారత విముక్తి ఉద్యమంలో (Indian Liberation moment) చురుకుగా పాల్గొన్నాడు. దీనికి గాను బ్రిటీష్ పోలీసులు నీలకంఠను రహస్యంగా పర్యవేక్షించడం ప్రారంభించారు. అప్పుడే తాను *బ్రహ్మచారి* అనే పేరును తన పేరుతో కలిపాడు. *సూర్యోదయం* అనే పత్రికను ప్రారంభించాడు. అప్పుడే ఆయనకు కాంగ్రెస్ పార్టీలో రాడికల్స్ అయిన వి. ఒ. చిదంబరం పిళ్లై, బిపిన్ చంద్ర పాల్, భారతియార్, సింగరవేలర్, మొదలైనవారితో స్నేహబంధం ఏర్పడినది.

ఎష్ దురైని చంపిన వాంచినాథన్‌కి నీలకంఠన్ అడవిలో పనిచేస్తున్నందున జింక చర్మం కావాలని లేఖ రాశాడు. పోలీసులకు లేఖ రాయడానికి సహకరించినందుకు నీలకంఠన్‌ను కూడా అరెస్టు చేశారు. ఎష్ హత్య కేసులో 14 మంది నిందితులుగా ఉన్నారు. వీరంతా 25 ఏళ్ల లోపు వారే. నీలకంఠ బ్రహ్మచారికి అప్పటికి 21 ఏళ్లు. నీలకంఠానికి ఏడేళ్ల జైలు శిక్ష పడింది. సింగార వేలర్ అనే వ్యాపారవేత్త లేఖల ప్రకారం, కామన్వెల్త్ పార్టీ కరపత్రాలను ప్రచురించినందుకు గారు నీలకంఠకు 1922లో రంగూన్‌లో పదేళ్లపాటు మరలా జైలు శిక్ష విధించారు.

ఇలా తన జీవితకాలంలో చాలా సంవత్సరాల పాటు ఖైదీగా గడిపిన నీకంఠ బ్రహ్మచారి, తన జైలు జీవితంతో విసుగు చెంది, 1933 డిసెంబరులో మైసూర్ నంది గ్రామానికి సమీపంలోని ఓంకార్‌ అనే ప్రదేశంలో *ఓంకారానంద స్వామి* పేరుతో ఆశ్రమాన్ని స్థాపించి అనారోగ్యం కారణంగా 88 ఏళ్ల వయసులో 1978 మార్చి 4న మరణించారు.

## రచనలు
* హల్లు ఆమోదం
* ఉపన్యాసం
* ఎంచుకున్న ఉపన్యాసాలు

## మూలాలు
* *విప్లవ యోధుడు నీలకంఠ బ్రహ్మచారి*, రచయిత, రా. ఎ. పద్మనాభన్ మణివాసకర్ పబ్లిషింగ్ హౌస్‌ని ప్రచురణ

## కోట్స్


వర్గం:1978 మరణాలు
వర్గం:1889 జననాలు
వర్గం:భారత స్వాతంత్ర్య సమర విప్లవ యోధులు
రౌషన్ అరా

**రౌషన్ అరా** (1940, ఆగస్టు 3– 2010, జూన్ 24), బంగ్లాదేశ్ సినిమా నటి.

## జననం
రౌషన్ అరా 1940, ఆగస్టు 3న బంగ్లాదేశ్ లోని పాబ్నాలో జన్మించింది.

## సినిమారంగం
సినిమాల్లోకి రాకముందు, డాక్టర్ గా పనిచేసింది. 1959లో *మతిర్ పహార్* అనే సినిమాతో సినీరంగంలోకి ప్రవేశించింది.

## సినిమాలు

## మరణం
రౌషన్ 2010, జూన్ 24న మరణించింది.

## మూలాలు

## బయటి లింకులు
* 

వర్గం:1940 జననాలు
వర్గం:2010 మరణాలు
వర్గం:బెంగాలీ సినిమా నటీమణులు
అశోక్ గస్తీ

**అశోక్‌ గస్తీ** కర్ణాటక రాష్ట్రానికి చెందిన న్యాయవాది, రాజకీయ నాయకుడు. ఆయన 2020  జూన్‌లో జరిగిన రాజ్యసభ ఎన్నికల్లో కర్ణాటక నుండి బీజేపీ తరపున రాజ్యసభ సభ్యుడిగా ఎన్నికయ్యాడు.
## రాజకీయ జీవితం
అశోక్ గస్తీ విద్యార్థి దశలోనే రాష్ట్రీయ స్వయంసేవక్ సంఘ్(ఆరెస్సెస్‌)లో చేరి తరువాత అఖిల భారతీయ విద్యార్థి పరిషత్తులో సభ్యుడిగా పని చేసి 18 ఏళ్ల వయస్సులోనే భారతీయ జనతా పార్టీలో చేరాడు. ఆయన కర్ణాటక బీసీ కమిషన్‌ చైర్మన్‌గా పని చేసిన తరువాత ఆయన పార్టీకి చేసిన సేవలకు గుర్తింపుగా బీజేపీ పార్టీ ఆయనకు రాజ్యసభ ఎంపీ టికెట్ కేటాయించింది.  అశోక్  గస్తీ 2020 జూన్‌లో జరిగిన ఎన్నికల్లో పోటీ చేసి 2020 జూన్ 26న రాజ్యసభ సభ్యుడిగా ఎన్నికై, జూలై 22న ఎంపీగా ప్రమాణస్వీకారం చేశాడు.
## మరణం
అశోక్ గస్తీ కరోనా పరీక్షల్లో పాజిటివ్‌గా నిర్ధారణ కావడంతో  సెప్టెంబర్ 2న బెంగళూరులోని మణిపాల్ ఆసుపత్రిలో చేరి చికిత్స అందుకుంటూ  ఆరోగ్యం విషమించడంతో 2020 సెప్టెంబర్ 17న మరణించాడు.

## మూలాలు

వర్గం:1965 జననాలు
వర్గం:2020 మరణాలు
వర్గం:భారతీయ జనతా పార్టీ రాజకీయ నాయకులు
వర్గం:కర్ణాటక రాజకీయ నాయకులు
విశ్వక్

**విశ్వక్** 2022లో విడుదలైన తెలుగు సినిమా. గోల్డెన్ డక్ ప్రొడక్షన్స్ బ్యానర్‌పై తాటికొండ ఆనందం బాలక్రిష్ణ నిర్మించిన ఈ సినిమాకు వేణు ముల్కాకా దర్శకత్వం వహించాడు. అజయ్ కతుర్వార్, డింపుల్ ప్రధాన పాత్రల్లో నటించిన ఈ సినిమా ఫిబ్రవరి 18న విడుదలైంది.
## కథ
విశ్వక్ (అజయ్)ను  అమెరికా పంపించాలని వాళ్ల నాన్న కోరిక. కానీ అజయ్ కి అమెరికా వెళ్లడం అస్సలు ఇష్టముండదు, ఇక్కడే ఉండి బిజినెస్ చేస్తా అనడంతో తన తండ్రితో మనస్పర్థలు ఏర్పడుతాయి. ఆ తర్వాత తన తండ్రి ఇచ్చిన డబ్బుతో బిజినెస్ స్టార్ట్ చేస్తాడు. కానీ బిజినెస్ బాగా లాస్ అవుతుంది. దీంతో కంపెనీ మూసే పరిస్థితికి చేరతాడు. ఆ తర్వాత మరోసారి కంపెనీ ఓపెనే చేసినప్పటికీ సక్సెస్ కాలేకపోతాడు. ఈ క్రమంలో అమెరికా వెళ్లాలనుకున్న ఒకరిని, ఇక్కడే ఉండి టాక్సులు కడుతున్న మరో వ్యక్తిని  కిడ్నాప్ చేస్తాడు. ఆ తర్వాత ఏం జరిగింది అనేదే మిగతా సినిమా కథ.

## నటీనటులు
*అజయ్ కతుర్వార్
* డింపుల్
* వేణు పొల్సాని

## సాంకేతిక నిపుణులు
*బ్యానర్:  గోల్డెన్ డక్ ప్రొడక్షన్స్
*నిర్మాత:  తాటికొండ ఆనందం బాలక్రిష్ణ
*కథ, స్క్రీన్‌ప్లే, దర్శకత్వం: వేణు ముల్కాకా
*సంగీతం: సత్య సాగర్ పొలం
*సినిమాటోగ్రఫీ: ప్రదీప్ దేవ్
*ఎడిటర్ : కే విశ్వనాధ్
*ఎగ్జిక్యూటివ్ ప్రొడ్యూసర్: రవికాంత్ జలగం
*లైన్ ప్రొడ్యూసర్: ఎం ఉదయ్ భాస్కర్
*ప్రొడక్షన్ మేనేజర్: అల్లూరి చంద్రశేఖర్
*పి.ఆర్‌.ఓ: తేజస్వి సజ్జా

## మూలాలు

వర్గం:2022 తెలుగు సినిమాలు
కోరిపల్లి ముత్యంరెడ్డి

**కోరిపల్లి ముత్యంరెడ్డి**, తెలంగాణ రాష్ట్రానికి చెందిన రాజకీయ నాయకుడు, మాజీ శాసనసభ్యుడు. 1957 నుండి 1962 వరకు నిర్మల్ శాసనసభ నియోజకవర్గం నుండి ఆంధ్రప్రదేశ్ తొలి శాసనసభ సభ్యుడిగా ప్రాతినిధ్యం వహించాడు.

## జననం
ముత్యంరెడ్డి నిర్మల్ జిల్లా, నిర్మల్ పట్టణంలో జన్మించాడు.

## రాజకీయ జీవితం
ముత్యంరెడ్డి 1957-1962 మధ్యకాలంలో నిర్మల్ నియోజకవర్గం నుండి శాసనసభ సభ్యుడిగా పనిచేశాడు. స్వతంత్ర అభ్యర్థిగా పోటీచేసిన ముత్యంరెడ్డి, భారత జాతీయ కాంగ్రెస్ పార్టీ అభ్యర్థి ఆర్. దేశ్ పాండేపై 734 ఓట్ల మెజారిటీతో గెలుపొందాడు.

## మరణం
ముత్యంరెడ్డి 1982, సెప్టెంబరు 3న మరణించాడు.

## మూలాలు

వర్గం:1982 మరణాలు
వర్గం:నిర్మల్ జిల్లా వ్యక్తులు
వర్గం:నిర్మల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నిర్మల్ జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1957)